РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/445-15

5. новембар 2015. године

Б е о г р а д

**З А П И С Н И К**

**52. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 3. НОВЕМБРА 2015. ГОДИНЕ**

Седница је почела у 12,00 часова.

 Седници је председаваo Петар Петровић, председник Одбора.

 Седници су присуствовали чланови Одбора: Велинкa Тошић, Тања Томашевић Дамњановић, Драган Пауновић, Балинт Пастор, Биљана Илић Стошић, Мехо Омеровић, Биљана Савовић, Неђо Јовановић и Живан Ђуришић.

 Седници су присуствовали: Сузана Спасојевић (заменик Милетић Михајловића).

 Седници нису присуствовали: Александар Мартиновић, Мирјана Андрић, Олгица Батић, Владимир Ђукановић, Балша Божовић и Јован Марковић, чланови Одбора, нити њихови заменици.

 На предлог председника Одбора, већином гласова утврђен је следећи

Д н е в н и р е д :

1. Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-2612/15 од 15. октобра 2015. године);
2. Разматрање Предлога одлуке о избору председника судова, који је поднео Високи савет судства (број 119-2613/15 од 15. октобра 2015. године);
3. Утврђивање Предлога одлуке о избору члана Високог савета судства;
4. Утврђивање Предлога одлуке о избору члана Државног већа тужилаца;
5. Разно.

Пре преласка на рад по тачкама утврђеног дневног реда, чланови Одбора су већином гласова **усвојили** Записник са 50. седнице Одбора за правосуђе, државну управу и локалну самоуправу, одржане 9. октобра 2015. године и Записник са 51. седнице Одбора за правосуђе, државну управу и локалну самоуправу, одржане 20. октобра 2015. године.

**ПРВА ТАЧКА -** Разматрање Предлога одлуке о избору судија који се први пут бирају на судијску функцију, који је поднео Високи савет судства (број 119-2612/15 од 15. октобра 2015. године)**.**

 **Петар Петровић** је обавестио чланове Одбора да је Високи савет судства, као овлашћени предлагач, поднео Предлог одлуке о избору судија који се први пут бирају на судијску функцију, у складу са чланом 50. став 4. Закона о судијама.

 Председавајући је отворио расправу у вези са овом тачком дневног реда, па како се нико од чланова Одбора није јавио за реч, ставио је наведени предлог одлуке на гласање.

 Чланови Одбора за правосуђе, државну управу и локалну самоуправу су **већином гласова** одлучили да предложе Народној скупштини да прихвати Предлог одлуке о избору судија који се први пут бирају на судијску функцију.

 За известиоца Одбора на седници Народне скупштине одређен је Петар Петровић, председник Одбора.

**ДРУГА ТАЧКА** - Разматрање Предлога одлуке о избору председника судова, који је поднео Високи савет судства (број 119-2613/15 од 15. октобра 2015. године).

 **Петар Петровић** је обавестио чланове Одбора да је Високи савет судства, као овлашћени предлагач, поднео Предлог одлуке о избору председника судова, у складу са чланом 71. Закона о судијама.

Председавајући је отворио расправу у вези са овом тачком дневног реда, па како се нико од чланова Одбора није јавио за реч, ставио је наведени предлог одлуке на гласање.

 Чланови Одбора за правосуђе, државну управу и локалну самоуправу су **већином гласова** одлучили да предложе Народној скупштини да прихвати Предлог одлуке о избору председника судова.

 За известиоца Одбора на седници Народне скупштине одређен је Петар Петровић, председник Одбора.

**ТРЕЋА ТАЧКА -** Утврђивање Предлога одлуке о избору члана Високог савета судства.

**Петар Петровић** је обавестио чланове Одбора да је декан најстаријег правног факултета у Републици Србији доставио предлог кандидата за члана Високог савета судства из реда професора правног факултета у складу са одлуком заједничке седнице декана правних факултета у Републици Србији, као овлашћеног предлагача, на основу члана 37. став 2. Закона о Високом савету судства.

 Одбор за правосуђе, државну управу и локалну самоуправу је размотрио предлог заједничке седнице декана правних факултета у Републици Србији за избор др Милана Шкулића, редовног професора Правног факултета Универзитета у Београду за члана Високог савета судства.

Чланови Одбора за правосуђе, државну управу и локалну самоуправу су **већином гласова** утврдили Предлог одлуке о избору члана Високог савета судства и закључили да Предлог ове одлуке упуте Народној скупштини са предлогом да се разматра по хитном поступку, у складу са чланом 168. став 3. Пословника Народне скупштине, на Четвртој седници Другог редовног заседања Народне скупштине Републике Србије у 2015. години, која је у току.

За известиоца Одбора на седници Народне скупштине одређен је Петар Петровић, председник Одбора.

**ЧЕТВРТА ТАЧКА -** Утврђивање Предлога одлуке о избору члана Државног већа тужилаца.

**Петар Петровић** је обавестио чланове Одбора да је декан најстаријег правног факултета у Републици Србији доставио предлог кандидата за члана Државног већа тужилаца из реда професора правног факултета у складу са одлуком заједничке седнице декана правних факултета у Републици Србији, као овлашћеног предлагача, на основу члана 37. став 2. Закона о Државном већу тужилаца.

Одбор за правосуђе, државну управу и локалну самоуправу је размотрио предлог заједничке седнице декана правних факултета у Републици Србији за избор др Зорана Стојановића, редовног професора Правног факултета Универзитета у Београду, за члана Државног већа тужилаца.

Чланови Одбора за правосуђе, државну управу и локалну самоуправу су **већином гласова** утврдили Предлог одлуке о избору члана Државног већа тужилаца и закључили да Предлог ове одлуке упуте Народној скупштини са предлогом да се разматра по хитном поступку, у складу са чланом 168. став 3. Пословника Народне скупштине, на Четвртој седници Другог редовног заседања Народне скупштине Републике Србије у 2015. години, која је у току.

За известиоца Одбора на седници Народне скупштине одређен је Петар Петровић, председник Одбора.

**ПЕТА ТАЧКА –** Разно.

Расправа у вези са овом тачком дневног реда није отварана.

 Седница је завршена у 12,15 часова.

СЕКРЕТАР ОДБОРА ПРЕДСЕДНИК ОДБОРА

 Сања Пецељ Петар Петровић